རླབས་དངོས་ལ་སིནྡྷུ་རའི་དཀྱིལ་འཁོར་དུ་འཇུག་པ་
དང༌། ཞུགས་པ་ལ་དབང་བསྐུར་བ་གཉིས། དང་པོ་ལ་ཡང་ཕྱི་འཇུག་དང་ནང་འཇུག་གཉིས་སུ་ཡོད་པས། ཕྱིའི་འཇུག་པའི་དོན་དུ་དམིགས་པ་འདི་བཞིན་མཛོད། བདེ་ཆེན་ལྷན་ཅིག་སྐྱེས་པའི་ཡེ་ཤེས་དེ་ཉིད་ཀུན་རྫོབ་སིནྡྷུ་རའི་
དཀྱིལ་འཁོར་རྟེན་དང་བརྟེན་པར་བཅས་པའི་རྣམ་པར་ཤར་བ་མ་རིག་པས་བསྒྲིབས་ནས་མ་མཐོང་བ་མཚོན་པའི་ཕྱིར་བླ་མ་རྡོ་རྗེ་རྣལ་འབྱོར་མས་རས་ཡུག་དམར་པོ་རེས་གདོང་བཅིངས་པའི་མོས་པ་མཛོད། ཨཱ་ཁཾ་ཝཱི་ར་ཧཱུྃ་གིས་
བཅིང༌། རྗེ་བཙུན་རྡོ་རྗེ་རྣལ་འབྱོར་མ་དང་མཇལ་བའི་ཚེ་ཕྱག་སྟོང་པར་མཇལ་དུ་མི་རུང་བས་མེ་ཏོག་གི་ཕྲེང་བ་རེ་ཕྱག་ཏུ་གཏད་པའི་མོས་པ་མཛོད། ཨཱ་ཁཾ་ཝཱི་ར་ཧཱུྃ་གིས་གཏད། སིནྡྷུ་རའི་དཀྱིལ་འཁོར་ལས་ཁྲོ་མོ་ཁཎྜ་རོ་ཧི་

མཁའ་སྤྱོད་ཆོས་སྐོར་
དཔག་ཏྰ་མེདྷཱཔ་འཕྲོས་ཏེ། ཁྱེད་རང་རྣམས་ཕྱིན་ཆ་བས་ཟབ་མོ་ཞུ་བ་ལ་བཻབར་དུ་གཅོད་པའི་བགེབ་སང་དང་ལོག་འདྲེན་ཐམས་ནང་རྒྱབ་གིང་དུ་བསྐྲད་པའི་སྨྱོས་པ་མཛོད།
ཧཱུྃ་ཕཊ། ༀ་
དཔག་ཏུ་མེད་པ་འཕྲོས་ཏེ། ཁྱེད་རང་རྣམས་བྱིན་རླབས་ཟབ་མོ་ཞུ་བ་ལ་བར་དུ་གཅོད་པའི་བགེགས་དང་ལོག་འདྲེན་ཐམས་ཅད་རྒྱང་རིང་དུ་བསྐྲད་པའི་མོས་པ་མཛོད། ཨོཾ་སུམྦྷ་ནི་སུམྦྷ་ཧཱུྃ་ཧཱུྃ་ཕཊ། ཨོཾ་གྲྀཥྞ་གྲྀཥྞ་ཧཱུྃ་ཧཱུྃ་ཕཊ།
གྲྀཥྞ་པ་ཡ་གྲྀཥྞ་པ་ཡ་ཧཱུྃ་ཧཱུྃ་ཕཊ། ༀ་ཨཱ་ན་ཡ་ཧོཿབྷ་ག་ཝཱན་བིདྱཱ་རཱ་ཛ་ཧཱུྃ་ཧཱུྃ་ཕཊ། ཅེས་བརྗོད་ཅིང་ཀུ་ཤས་བུམ་ཆུ་འཐོར་དྲིལ་བུ་གསིལ། དེ་ལྟར་ཕྱིའི་བར་ཆད་བསལ་ནས་བདུད་རྩི་ལྕེ་ལ་མྱངས་པས་ལུས་སེམས་བདེ་བས་
གང༌། ནང་གི་བར་ཆད་ཐམས་ཅད་དག་པའི་མོས་པ་མཛོད། ཨོཾ་ཨཱཿཧཱུྃ་གིིས་ནང་མཆོད་བདུད་རྩི་སྦྱིན། རིགས་དང་འདུན་པ་འདྲི་བ་འདི་དག་གསན་པས་ཁྱབ་པར་གདའ། བུ་ཁྱོད་སུ་ཡིན་ཅི་ལ་དགའ། ཐེག་པ་ཆེན་པོའི་
རིགས་ཅན་བདེ་ཆེན་ལ་འདུན་ཅིང་དགའ་སྙམ་པས་འདིའི་རྗེས་ཟློས་མཛོད། སྐལ་བཟང་བདག་ནི་བདེ་ཆེན་ལའོ། །ཆེད་དུ་བྱ་བ་འདྲི་བའི་དོན། དེ་ཡིས་བུ་ལ་ཅི་ཞིག་བྱ། །ཞེས་དྲིས་པའི་ལན་དུ་སེམས་ཅན་ཐམས་ཅད་ཀྱི་དོན་དུ་
རྡོ་རྗེ་རྣལ་འབྱོར་མའི་གོ་འཕང་ཐོབ་པར་འདོད་དོ་ཞེས་ལན་བཏབ་པར་མོས་ནས་འདིའི་རྗེས་ཟློས་མཛོད། སངས་རྒྱས་མཆོག་གི་དམ་ཚིག་གོ །དེ་ལ་ནང་གི་སེམས་བསྐྱེད་པ་མཛད་དགོས་པས་དམིགས་པ་འདི་བཞིན་
མཛོད། སེམས་ཅན་ཐམས་ཅད་ལ་ཕན་བདེ་བསམ་གྱིས་མི་ཁྱབ་པ་བསྒྲུབ་པར་བགྱིའོ། །དེའི་ཆེད་དུ་རྡོ་རྗེ་རྣལ་འབྱོར་མའི་གོ་འཕང་ཐོབ་པར་བྱ་སྙམ་པའི་ཀུན་རྫོབ་བྱང་ཆུབ་ཀྱི་སེམས་དུང་བ་ཞིག་སྐྱེད་མཛོད། དེ་ཉིད་གཟུགས་ཀྱི་
304

درو
།རྣམ་པར་ལངས་པ་ལས་བྱུང་བའི་ཟླ་བའི་དཀྱིལ་འཁོར་ཆ་ཤས་ཡོངས་སུ་རྫོགས་པ་ཉ་གང་ལྟ་བུ་ཞིག་ལམ་གྱིས་བྱུང་བར་མོས་པ་མཛོད། ཆོས་ཐམས་ཅད་ཀྱི་གནས་ལུགས་སྤྲོས་པའི་མཐའ་ཐམས་ཅད་
དང་བྲལ་བ་བདེ་སྟོང་ནམ་མཁའ་ལྟ་བུའོ་སྙམ་དུ་ཡིད་ལ་བྱས་ཏེ། དེ་ཉིད་གཟུགས་ཀྱི་རྣམ་པར་ལངས་པ་ལས་བྱུང་བའི་ཟླ་བའི་སྟེང་དུ་རྡོ་རྗེ་དཀར་པོ་རྩེ་ལྔ་པ་འོད་ཟེར་འཕྲོ་བ་དང་བཅས་པ་ཞིག་གསལ་ལམ་གྱིས་བྱུང་བར་མོས་
ཏེ། མདོར་ན་ཁྱེད་རང་རྣམས་ཀྱི་སྙིང་གའི་ནང་དུ་ཟླ་བ་ལ་གནས་པའི་རྡོ་རྗེ་དཀར་པོ་ཀུན་རྫོབ་དང༌། དོན་དམ་པའི་ངོ་བོར་གནས་པ་དེ་གཉིས་དབྱེར་མེད་དུ་སེམས་བསྐྱེད་སྙམ་པས་འདིའི་རྗེས་ཟློས་མཛོད། ཨོཾ་སརྦ་ཡོ་ག་ཙིཏྟ་
ཤྲྰི ཨུཏྤ་ད་ཡཱ་མི།
དེ་ལྟ་བུའི་ཐམས་ཅད་རྣལ་འབྱོར་གྱི་སེམས་བསྐྱེད་པ་དེ་ཉིད་རྡོ་རྗེ་རྣལ་འབྱོར་མའི་གོ་འཕང་མ་ཐོབ་ཀྱི་བར་དུ་བརྟན་པར་བྱ་བའི་ཕྱིར་དུ་བླ་མ་རྣལ་འབྱོར་མས་ཕྱག་གི་རྡོ་རྗེ་སྙིང་གར་བཞག་ནས་བྱིན་གྱིས་བརླབས་ྋ
བྱུང་སྙམ་པའི་མོས་པ་མཛོད། སུ་ར་ཏེ་ས་མ་ཡ་སྟཱཾ་ཧོཿསིདྡྷི་བཛྲ་ཡཱ་ཐ་སུ་ཁཾ། ཞེས་བརྗོད། ཆེས་ཤིན་ཏུ་གསང་བའི་གནད་འདི་ལྟ་བུ་དག་ནི། དམ་ཚིག་དང་མི་ལྡན་པའམ། ལྡན་ཡང་དད་པ་མེད་པ་ལ་སྨྲ་བར་བྱ་བ་མ་ཡིན་
ནོ། །ཞེས་བླ་མ་རྡོ་རྗེ་རྣལ་འབྱོར་མས་གསང་བར་གདམས་པ་འདིར་གདའ། དེང་ཁྱོད་རྡོ་རྗེ་རྣལ་འབྱོར་མ་ཐམས་ཅད་ཀྱི་རིགས་སུ་ཞུགས་ཀྱི། རྣལ་འབྱོར་མ་ཐམས་ཅད་ཀྱི་གསང་ཆེན་དམ་པ་འདི་རྣལ་འབྱོར་མ་ཐམས་ཅད་ཀྱི་

དཀྱིལ་འཁོར་དུ་མ་ཞུགས་པ་རྣམས་ཀྱི་མདུན་དུ་སྨྲ་བར་མི་བྱ་སྟེ། མ་དད་པ་རྣམས་ལ་ཡང་མ་ཡིན་ནོ། །ཞེས་རྡོ་རྗེ་མགོ་ཐོག་ཏུ་བཞག་ནས་དྲིལ་བུ་གསིལ། སློབ་དཔོན་རྡོ་རྗེ་རྣལ་འབྱོར་མར་གསལ་བའི་ཕྱག་ན་གནས་པའི་རྡོ་རྗེ་
ལ་འཇུས་ཏེ། དཀྱིལ་འཁོར་གྱི་དབུས་ན་རྣལ་འབྱོར་མ་བཞུགས་པའི་དྲུང་དུ་སླེབ་པར་མོས་ལ་འདིའི་རྗེས་ཟློས་མཛོད། ཛཿཧཱུྃ་བཾ་ཧོཿ དེ་རྣམས་ཀྱིས་ཕྱིའི་འཇུག་པ་སོང་ནས་གཉིས་པ་ནང་འཇུག་གི་དོན་དུ་དམིགས་པ་འདི་བཞིན་
མཛོད། སིནྡྷ་རའི་དཀྱིལ་འཁོར་གྱི་དབུས་ན་བཞུགས་པའི་བླ་མ་དང་གཉིས་སུ་མེད་པའི་རྡོ་རྗེ་རྣལ་འབྱོར་མ་ལ་སངས་རྒྱས་དང་བྱང་ཆུབ་སེམས་དཔའ་དཔའ་བོ་མཁའ་འགྲོའི་ཚོགས་ཀྱིས་བསྐོར་བ་སྤྲིན་ཕུང་འཐིབས་པ་ལྟར་
བཞུགས་པའི་མོས་པ་བྱས།
དེ་རྣམས་ཀྱི་སྤྱན་སྔར་བདག་གཞན་སེམས་ཅན་ཐམས་ཅད་འཁོད་ནས་ཚེ་ཐོག་མ་མེད་པ་ནས་བསགས་པའི་སྡིག་སྒྲིབ་ཐམས་ཅད་གཤགས་ཡུལ་ཐུན་མོང་མ་ཡིན་པ་རྡོ་རྗེ་ཐེག་པའི་དཀོན་མཆོག་གསུམ་༣
གྱི་སྤྱན་སྔར་སྟོབས་བཞི་ཚང་བའི་སྒོ་ནས་ཚུལ་བཞིན་དུ་བཤགས་པར་བགྱིའོ་སྙམ་པ་དང༌། ༡ འཁོར་འདས་ཀུན་གྱིས་དུས་གསུམ་དུ་བསགས་པའི་དགེ་བ་ལ་དགའ་ཞིང་རྗེས་སུ་ཡི་རང་ངོ་སྙམ་པ་དང༌། ༢ སངས་རྒྱས་
ཐམས་ཅད་ཀྱིས་ཉེ་བར་བརྟེན་པའི་དོན་དམ་བྱང་ཆུབ་ཀྱི་སེམས་སྟོང་པ་ཉིད་ཀྱི་མཚན་ཉིད་ཅན་དེ་བདག་གིས་ཀྱང་བསྒོམ་པར་བགྱིའོ་སྙམ་དུ་ཡིད་དམ་བཅའ་བ་དང༌། ༣ ཡུལ་ཐུན་མོང་མ་ཡིན་པ་རྡོ་རྗེ་ཐེག་པའི་དཀོན་མཆོག་
མཁའ་སྤྱོང་ཆོས་སྐོར་

v
བརྒྱད་
།གསུམ་ལ་སྐྱབས་སུ་འགྲོ་སྙམ་པ་དང༌། ༤ བདག་གཞན་སེམས་ཅན་ཐམས་ཅད་ཀྱི་དོན་དུ་རྗེ་བཙུན་རྡོ་རྗེ་རྣལ་འབྱོར་མའི་གོ་འཕང་ཚེ་འདི་ཉིད་ལ་ཐོབ་པར་བྱའོ་སྙམ་པ་སྨོན་པའི་བདག་ཉིད་ཅན་
དང༌། ༥ དེའི་ཆེད་དུ་རྡོ་རྗེ་ཐེག་པའི་ཐབས་ཚུལ་རྣམས་ལ་རིམ་པ་བཞིན་དུ་བསླབ་པར་བགྱིའོ་སྙམ་པ་འཇུག་པའི་བདག་ཉིན་ཅན་དང༌། ༦ དེ་ལྟར་བགྱིས་པའི་དགེ་བའི་རྩ་བ་དེས་བདག་གིས་སེམས་ཅན་ཐམས་ཅད་ཀྱི་དོན་དུ་
མཁའ་སྤྱོད་ཆེན་པོའི་གོ་འཕང་ཐོབ་པར་ཤོག་ཅིག་སྙམ་པ་ཡོངས་སུ་བསྔོ་བ་སྟེ། ༧ དོན་དེ་རྣམས་ཡིད་ལ་དྲན་པ་དང་བཅས་པས་ཐལ་མོ་སྦྱར་ཏེ་ཐུན་མོང་མ་ཡིན་པའི་ཡན་ལག་བདུན་པ་འདིའི་རྗེས་ཟློས་ལན་གསུམ་
མཛོད། དཀོན་མཆོག་གསུམ་ལ་བདག་སྐྱབས་མཆི། །སྡིག་པ་ཐམས་ཅད་ཅད་སོ་སོར་བཤགས། །འགྲོ་བའི་དགེ་ལ་རྗེ་ཡི་རངས། །སངས་རྒྱས་བྱང་ཆུབ་ཡིད་ཀྱིས་གཟུང༌། །སངས་རྒྱས་ཆོས་དང་ཚོགས་མཆོག་ལ། །བྱང་
ཆུབ་བར་དུ་བདག་སྐྱབས་མཆི། །རང་གཞན་དོན་ནི་རབ་བསྒྲུབ་ཕྱིར། །བྱང་ཆུབ་སེམས་ནི་བསྐྱེད་པར་བགྱི། །བྱང་ཆུབ་མཆོག་གི་སེམས་ནི་བསྐྱེད་བགྱིས་ནས། །སེམས་ཅན་ཐམས་ཅད་བདག་གིས་མགྲོན་དུ་གཉེར། །བྱང་
ཆུབ་སྤྱོད་མཆོག་ཡིད་འོང་སྤྱད་པར་བགྱི། །འགྲོ་ལ་ཕན་ཕྱིར་སངས་རྒྱས་འགྲུབ་པར་ཤོག །རིགས་ལྔ་སྤྱི་དང་ཁྱད་པར་གྱི་དམ་ཚིག་གོང་འཕེལ་དུ་བཟུང་བའི་དོན་ལ་འདི་ལྟར་ངེས་པ་གལ་ཆེ་སྟེ། སྲས་བཅས་སངས་རྒྱས་ཐམས་
307

མཁའ་སྤྱོད་ཆོས་སྐོར་
ཅད་དང་སོགས་ཤློོ་ཀ་ཕྱེད་དང་གཉིས་ཀྱིས་སྡོམ་པ་གཟུང་བའི་ཡུལ་དང༌། འཛིན་པར་བྱེད་པའི་གང་ཟག་དང༌། དུས་ཇི་ཙམ་གྱི་བར་དུ་གཟུང་བ་རྣམས་སྨོས་པ་ཡིན་ལ། གཟུང་བྱའི་ཚུལ་དངོས་ལ་རིགས་ལྔ་སྤྱིའི་སྡོམ་པ་གཟུང་
བ། སོ་སོའི་སྡོམ་པ་གཟུང་བ། དོན་བསྡུས་ཏེ་དམ་བཅའི་ཚུལ་གྱིས་གཟུང་བ་དང་གསུམ་ཡོད་པ་ལས། དང་པོ་ནི། ཇི་ལྟར་དུས་གསུམ་སོགས་ཤློོ་ཀ་གཅིག་གིས་སྨོན་སེམས་གཟུང་བ། ཚུལ་ཁྲིམས་ཀྱི་ནི་བསླབ་པ་དང་སོགས་
ཤློོ་ཀ་གཅིག་གིས་འཇུག་པ་སེམས་བསྐྱེད་ཀྱི་སྙིང་པོ། ཉེས་སྤྱོད་སྡོམ་པ། དགེ་བ་ཆོས་སྡུད། སེམས་ཅན་དོན་བྱེད་ཀྱི་ཚུལ་ཁྲིམས་གསུམ་པོ་འཛིན་པ་སྟེ། དེ་དག་རིགས་ལྔས་བསྡུས་པའི་སངས་རྒྱས་ཐམས་ཅད་ཀྱི་རྒྱུའི་གཙོ་བོ་
ཡིན་པས་སོ། །གཉིས་པ་སོ་སོའི་དམ་ཚིག་ལ། སངས་རྒྱས་ཆོས་དང་དགེ་འདུན་ཏེ་སོགས་ཤློོ་ཀ་གཅིག་གིས། དཀོན་མཆོག་གསུམ་ལ་སྐྱབས་སུ་འཛིན་པ་རྣམ་སྣང་གི་དམ་ཚིག་ཏུ་བསྟན་པ་ཡིན་ཏེ། རྣམ་སྣང་སངས་རྒྱས་
ཐམས་ཅད་ཀྱི་སྐུའི་ངོ་བོ་ཚུལ་ཁྲིམས་རྣམ་དག་གི་རང་བཞིན་ཡིན་པ་ལྟར། དཀོན་མཆོག་གསུམ་ལ་སྐྱབས་སུ་འགྲོ་བ་ཡང་སྡོམ་པའི་ཚུལ་ཁྲིམས་ཐམས་ཅད་ཀྱི་རྩ་བ་ཡིན་པས་སོ། །རྡོ་རྗེའི་རིགས་མཆོག་སོགས་ཤློོ་ཀ་གཅིག་གིས་
རྡོ་རྗེ་དྲིལ་བུ་ཕྱག་རྒྱ་སློབ་དཔོན་ཏེ། བཞི་པོ་རྡོ་རྗེ་མི་བསྐྱོད་པའི་དམ་ཚིག་ཏུ་བསྟན་པ་ཡིན་ཏེ། མི་བསྐྱོད་པ་རྣམ་གཡེང་དག་པ་ཏིང་ངེ་འཛིན་གྱི་ངོ་བོ་ཡིན་པ་ལྟར། དམ་ཚིག་གསུམ་དང་སློབ་དཔོན་བསྒོམ་པ་ཡང་ཏིང་ངེ་འཛིན་གྱི་
308

ام ہو
།གཙོ་བོ་ཡིན་པས་སོ། །རིན་ཆེན་རིགས་མཆོག་སོགས་ཤློོ་ཀ་གཅིག་གིས། ཟང་ཟིང་མི་འཇིགས་ཆོས་དང་བྱམས་པའི་སྦྱིན་པ་བཞི་པོ་ཉིན་མཚན་དུས་དྲུག་ཏུ་དངོས་སམ། ཡིད་ཀྱིས་འདུན་པར་བྱ་བ་
རིན་འབྱུང་གི་དམ་ཚིག་ཏུ་བསྟན་པ་ཡིན་ཏེ། རིན་འབྱུང་སེར་སྣ་རྣམ་པར་དག་པའི་ངོ་བོ་ཡིན་པ་ལྟར། སྦྱིན་པ་ཡང་དབུལ་བ་འདོར་བར་བྱེད་པ་དང༌། སེར་སྣའི་གཉེན་པོ་ཡིན་པས་སོ། །བྱང་ཆུབ་ཆེན་པོ་སོགས་ཤློོ་ཀ་གཅིག་
གིས་ཕྱི་བྱ་སྤྱོད། ནང་རྣལ་འབྱོར་རྒྱུད། གསང་བ་རྣལ་འབྱོར་བླ་མེད་དེ་རྒྱུད་སྡེ་བཞི་དང་ཉན་རང་བྱང་སེམས་ཏེ་ཐེག་པ་གསུམ་གྱིས་བསྡུས་པའི་མདོར་ན་ཆོས་མ་ལུས་པ་འཛིན་པ་འོད་དཔག་མེད་པདྨའི་
བསྟན་པ་ཡིན་ཏེ། འོད་དཔག་མེད་གསུང་རྣམ་པར་དག་པའི་ངོ་བོ་ཡིན་པ་ལྟར། ཆོས་ཀྱང་གསུང་གིས་སྟོན་པར་བྱེད་པས་སོ། །ལས་ཀྱི་རིགས་མཆོག་སོགས་ཤློོ་ཀ་གཅིག་གིས། སྡོམ་པ་ཐམས་ཅད་འཛིན་པ་དང༌། མཆོད་
པའི་ལས་ཅི་ནུས་བྱེད་པ་གཉིས་དོན་ཡོད་གྲུབ་པའི་དམ་ཚིག་ཏུ་བསྟན་པ་ཡིན་ཏེ། དོན་གྲུབ་བརྩོན་འགྲུས་ཀྱི་ངོ་བོ། ཕྲིན་ལས་ཀྱི་རང་བཞིན་ཡིན་པ་ལྟར། དགེ་བ་ལ་བརྩོན་ཞིང་སྡོམ་པ་འཛིན་པ་དང༌། སངས་རྒྱས་ལ་མཆོད་པ་
བྱེད་པ་དེ་ཀ་སངས་རྒྱས་ཀྱི་ཕྲིན་ལས་རྗེས་སུ་སྐྱོང་བ་ཡིན་པས་སོ། །གསུམ་པ་དོན་བསྡུས་ཏེ་དམ་བཅའི་ཚུལ་གྱིས་གཟུང་བ་ལ། བྱང་ཆུབ་སེམས་ནི་བླ་མེད་མཆོག །ཅེས་སོགས་ཤློོ་ཀ་གཅིག་གིས། སྨོན་པ་དང་འཇུག་པ་
309

སེམས་བསྐྱེད་མདོར་བསྡུས་པའི་ཚུལ་གྱིས་སྡོམ་པ་ཇི་སྙེད་གཟུང་བར་དམ་བཅའ་བ་དང༌། ཤློོ་ཀ་ཕྱི་མས་རྒྱུ་ལས་དང་ཉོན་མོངས་པའི་ཚོགས་ལས་མ་བསྒྲལ་བ་རྣམས་བསྒྲལ་བ་དང༌། འབྲས་བུ་བདག་དང་བདག་གིར་འཛིན་པ་
ལས་མ་གྲོལ་བ་རྣམས་དགྲོལ་བ་དང༌། སྐྱེ་རྒ་ན་འཆིའི་སྡུག་བསྔལ་གྱིས་དབུགས་མ་ཕྱུང་བ་རྣམས་དབུགས་དབྱུང་ངོ་ཞེས་དོན་བསྡུས་ནས་ཁས་ལེན་པ་ཡིན་པས་སོ། །དེ་རྣམས་ཡིད་ལ་དྲན་བཞིན་དུ་འདིའི་རྗེས་ཟློས་ལན་གསུམ་
མཛོད། སྲས་བཅས་སངས་རྒྱས་ཐམས་ཅད་དང༌། །དཔའ་བོ་རྣལ་འབྱོར་མ་རྣམས་ཀུན། །ཐམས་ཅད་བདག་ལ་དགོངས་སུ་གསོལ། །བདག་མིང་འདི་གསང་མིང་དྲན་ནས་མིང་བརྗོད་པ་ན་རིག་པ་འཛིན་པ་བདག་གིས་ནི་ཞེས་གསུང་རྒྱུན་ནོ། ཞེས་
བགྱི་བ་ཡིས། །དུས་འདི་ནས་ནི་བཟུང་ནས་སུ། །ཇི་སྲིད་བྱང་ཆུབ་སྙིང་པོའི་བར། །ཇི་ལྟར་དུས་གསུམ་མགོན་པོ་རྣམས། །བྱང་ཆུབ་ཏུ་ནི་ངེས་མཛད་པའི། །བྱང་ཆུབ་སེམས་ནི་བླ་ན་མེད། །དམ་པ་བདག་གིས་བསྐྱེད་པར་
བགྱི། །ཚུལ་ཁྲིམས་ཀྱི་ནི་བསླབ་པ་དང༌། །དགེ་བའི་ཆོས་ནི་སྡུད་པ་དང༌། །སེམས་ཅན་དོན་བྱེད་ཚུལ་ཁྲིམས་གསུམ། །སོ་སོར་བརྟན་པོར་གཟུང་བར་བགྱི། །སངས་རྒྱས་ཆོས་དང་དགེ་འདུན་ཏེ། །བླ་ན་མེད་པའི་དཀོན་
མཆོག་གསུམ། །སངས་རྒྱས་རྣལ་འབྱོར་ལས་སྐྱེས་པའི། །སྡོམ་པ་དེང་ནས་བརྟན་པོར་གཟུང༌། །རྡོ་རྗེ་རིགས་མཆོག་ཆེན་པོ་ལ། །རྡོ་རྗེ་དྲིལ་བུ་ཕྱག་རྒྱ་ཡང༌། །ཡང་དག་ཉིད་དུ་གཟུང་བར་བགྱི། །སློབ་དཔོན་དག་ཀྱང་གཟུང་
མཁའ་སྤྱོད་ཆོས་སྐོར་

ادو
།བར་བགྱི། །རིན་ཆེན་རིགས་མཆོག་ཆེན་པོ་ཡི། །དམ་ཚིག་ཡིད་དུ་འོང་བ་ལ། །ཉིན་རེ་བཞིན་དུ་དུས་དྲུག་ཏུ། །སྦྱིན་པ་རྣམ་བཞི་རྟག་ཏུ་སྦྱིན། །བྱང་ཆུབ་ཆེན་པོ་ལས་བྱུང་བའི། །པདྨའི་རིགས་
མཆོག་དམ་པ་ལ། །ཕྱི་ནང་གསང་བ་ཐེག་པ་གསུམ། །དམ་པའི་ཆོས་ནི་མ་ལུས་གཟུང༌། །ལས་ཀྱི་རིགས་མཆོག་ཆེན་པོ་ལ། །སྡོམ་པ་ཐམས་ཅད་ལྡན་པར་ནི། །ཡང་དག་ཉིད་དུ་གཟུང་བར་བགྱི། །མཆོད་པའི་ལས་ཀྱང་ཅི་
ནུས་བགྱི། །བྱང་ཆུབ་སེམས་ནི་བླ་མེད་མཆོག །དམ་པ་བདག་གིས་བསྐྱེད་བགྱིས་ནས། །སེམས་ཅན་ཀུན་གྱི་དོན་གྱི་ཕྱིར། །བདག་གིས་སྡོམ་པ་མ་ལུས་གཟུང༌། །མ་བསྒྲལ་བ་རྣམས་བདག་གིས་བསྒྲལ། །མ་གྲོལ་བ་རྣམས་
བདག་གིས་དགྲོལ། །དབུགས་མ་ཕྱིན་པ་དབུགས་དབྱུང་ཞིང༌། །སེམས་ཅན་མྱ་ངན་འདས་ལ་དགོད། །ཅེས་ལན་གསུམ་བྱར་གཞུག་གོ །ཁྱད་པར་དུ་བདེ་མཆོག་རྩ་རྒྱུད་ཀྱི་ལེའུ་ཉེར་